6.4.2022
SL
Uradni list Evropske unije
C 152/139
1.5 EESO opozarja na pomen obnovljivih virov energije, med njimi biogoriv, kot takoj razpoložljive rešitve po razumni ceni, zlasti za težka vozila in cestni tovorni promet na dolge razdalje.
Pozornost je treba nameniti odtisu toplogrednih plinov pri vseh alternativnih in obnovljivih gorivih.
1.6 Nadgradnja električnega omrežja mora biti najnujnejša prednostna naloga, da se omogočita vzpostavitev postaj za hitro polnjenje ter proizvodnja vodika in drugih alternativnih goriv.
Poleg tega je treba za tok elektrike v obe smeri namestiti dvosmerne pametne števce.
Revidirati je treba zahteve glede načrtovanja in regulativne zahteve, da bi preprečili zamude pri nadgrajevanju omrežja.
1.7 Razogljičenje prometa je močno povezano s hitrim povečevanjem proizvodnje zelene električne energije; e-mobilnost je v smislu podnebne politike smiselna le, če uporablja zeleno električno energijo, zato so večje naložbe v zeleno električno energijo bistvenega pomena.
Komisija mora veliko več prispevati k razvoju modelov proizvajalcev-odjemalcev in jih upoštevati.
1.8 Podpreti je treba obsežne javne naložbe v razvoj in raziskave na področju znanstvenega in tehnološkega dela za izboljšanje akumulatorjev, zlati njihove velikosti, zmogljivosti in življenjske dobe.
Če bi z raziskavami lahko zmanjšali potrebe po litiju za akumulatorje v vozilih, bi posledično zmanjšali našo odvisnost od majhnih svetovnih zalog, ki se nahajajo zunaj EU.
S tem bi povečali zmogljivost EU za hitro uvedbo energije iz obnovljivih virov za promet, kar bi vodilo v trajnostno mobilnost.
Poleg tega so izredno nujni raziskave in razvoj ter tehnološki razvoj, da se ovrednotijo in spodbujajo vsa možna alternativna goriva ter upoštevajo vsi načini prevoza.
Nespametno bi bilo, če bi postali odvisni od le enega sistema.
Predvsem bi bilo treba raziskati potencial obnovljivega vodika.
1.9 Velika večina potrošnikov bo pripravljena kupiti akumulatorsko električno vozilo šele, ko bodo prepričani, da je na voljo ustrezna polnilna infrastruktura.
Tudi potrošnikom, ki se redko vozijo na dolge razdalje, je treba omogočiti, da lahko z akumulatorskim električnim vozilom po potrebi prevozijo dolgo pot.
Zato sta ta uredba in njeno dosledno izvajanje po vsej EU tako pomembna.
1.10 Po mnenju EESO je ključnega pomena, da je infrastruktura po vsej EU v vsakem pogledu popolnoma interoperabilna.
Nesprejemljivo bi bilo, če bi morali vozniki v avtu hraniti različne adapterje, da bi lahko uporabljali infrastrukturo za alternativna goriva v različnih državah članicah.
1.11 Koda QR (hitroodzivna koda) za priložnostno plačevanje ni plačilni sistem, ki bi se v EU pogosto uporabljal, kljub navedbi Komisije v členu 5(2).
EESO predvideva, da bi ta možnost povzročila težave z dostopnostjo za več skupin uporabnikov, in se ne strinja s tem, da bi bila koda QR edini način priložnostnega plačevanja.
Za vsa priložnostna plačila morajo biti na voljo čitalniki plačilnih kartic.
1.12 Direktiva o energiji iz obnovljivih virov določa način izračuna, koliko emisij toplogrednih plinov povzročajo različna alternativna goriva.
Vendar te vrednosti le malo vplivajo na odločitve državljanov o nakupu, saj je komaj znano, kolikšne emisije toplogrednih plinov so pripisane vozilom, in trditve proizvajalcev in prodajalcev niso ustrezno preverjene.
To je treba urediti.
1.13 EESO obžaluje, da tako rekoč ni nobene razprave o tem, kakšen bi bil lahko prispevek državljanov, zadrug ter tudi sindikatov in delodajalcev, čeprav je cilj evropske energetske unije državljane in s tem decentralizirane rešitve postaviti v središče in postaja jasno, da se naprave za elektromobilnost večinoma polnijo doma ali na delovnem mestu.
EESO zato meni, da je potrebna nova strategija, ki bi bolj ustrezala cilju evropske energetske unije glede osredotočenosti na državljane, da se spodbudi večja udeležba državljanov, zadrug, sindikatov in delodajalcev v skupnih prizadevanjih za hitrejše razogljičenje prometa.
2.
Kratka vsebina predloga Komisije 2.1 EU.
Gospodarska in socialna blaginja državljanov EU je odvisna od učinkovitega in uspešnega sistema mobilnosti po vsej